b'\n_START_ARTICLE_\nTrnjak\n_START_PARAGRAPH_\nTrnjak (sinonim rude\xc5\xbeu\xc5\xa1a) je crna vinska sorta podrijetlom iz Dalmatinske zagore (Imotski, Vrgorac) i Hercegovine._NEWLINE_Pravilnikom o Nacionalnoj listi priznatih kultivara vinove loze trnjak je preporu\xc4\x8deni kultivar za podregiju Dalmatinsku zagoru, a uzgaja se u vinogorju Imotski. Ranije se vi\xc5\xa1e uzgajala u vinogorjima Split-Omi\xc5\xa1-Makarska, Neretva i Vrgorac. Trenuta\xc4\x8dno se u Imotskoj krajini i Hercegovini (Nui\xc4\x87 Ljubu\xc5\xa1ki, Vinarija \xc4\x8citluk) trnjak uzgaja na oko 20 hektara vinograda.'